b'\n_START_ARTICLE_\nBob Younger\n_START_PARAGRAPH_\nRobert Ewing Younger (1853.-1889.), poznatiji kao Bob Younger, bio je jedan od bra\xc4\x87e Youngera i \xc4\x8dlan James-Youngerove bande._NEWLINE_Ro\xc4\x91en je u Missouriju 29. listopada 1853. kao trinaesto od \xc4\x8detrnaest djece. Tijekom Gra\xc4\x91anskog rata, njegova bra\xc4\x87a Cole i Jim jahali su s Quantrillovim jaha\xc4\x8dima, a Bob je ostao ku\xc4\x87i zbog toga \xc5\xa1to je imao tek 8 godina. Od svih u\xc5\xbeasa rata, vidio je i ubojstvo svoga oca, Henryja Washingtona Youngera, od strane vojnika Unije kao i spaljivanje svoje rodne ku\xc4\x87e. Poslije rata, njegova bra\xc4\x87a zajedno s bra\xc4\x87om James formiraju James-Youngerovu bandu, kojoj je u narednih deset godina djelovanja orobila brojne banke, ko\xc4\x8dije, vlakove. Bob se bandi pridru\xc5\xbeio 1873. s 20 godina. Velika prekretnica u djelovanju bande dogodila se u rujnu 1876., kada je banda orobila banku u Minnesoti i ubila jednog djelatnika te se ubrzo nakon toga na\xc5\xa1la iza re\xc5\xa1etaka. Bob Younger ranjen je u lakat i poslije u prsa. Osu\xc4\x91en je na do\xc5\xbeivotnu robiju. 16. rujna 1889. umire od tuberkuloze. Njegovo je tijelo pokopano na povijesnom groblju u Lee Summitu u Missouriju.'